Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5519

2. Roma Integrációs Titkárság (főosztály) A Roma Integrációs Titkárság (jelen alfejezet alkalmazásában a továbbiakban: Titkárság) az államtitkár közvetlen irányítása alatt álló szervezeti egység, mely koordinálja a szakmai 2006/94. szám területek tevékenységét, támogatja a szakállamtitkárok munkáját a romákat, a romák esélyegyenlőségét érintő oktatási programok megvalósítása során, illetve a romákkal, a romák reprezentációjával kapcsolatos kulturális kérdésekben. 2.1. A Titkárság szervezi a minisztérium képviseletét a romaügyi egyeztetés tárcaközi fórumain. 2.2. Biztosítja a diszkrimináció elleni szemlélet érvényre jutását az oktatással és kultúrával összefüggő jogszabályok módosításkor. 2.3. Részt vesz a hátrányos helyzetű és roma fiatalok integrációját szolgáló uniós források terhére megvalósuló programok és pályázatok előkészítésében és a pályázatok végrehajtásával kapcsolatos monitoring szakmai szempontjainak kialakításában. 2.4. A Titkárság előterjesztéseket készít a hátrányos helyzetű és roma gyermekek integrációjával kapcsolatos fejlesztések koncepcionális és stratégiai kérdéseinek eldöntésére, a szegregáció felszámolása és a nem fogyatékos tanulók fogyatékossá minősítésének visszaszorítása érdekében. 2.5. Támogatja és segíti a szakállamtitkár munkáját az Országos Oktatási Integrációs Hálózatot és Fejlesztési Központot érintő feladatok tekintetében.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes